《宴南市楼二首 其一》
明代·揭轨

帝城歌舞乐繁华，四海清平正一家。龙虎关河环锦绣，凤凰楼阁丽烟花。

金钱锡宴恩荣异，玉殿传宣礼数加。冠盖登临皆善赋，歌词只许仲宣夸。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。